aristoteles-et-corpus-aristotelicum.metaphysica 13.5
πάντων δὲ μάλιστα διαπορήσειεν ἄν τις τί ποτε συμβάλλονται τὰ εἴδη ἢ τοῖς ἀϊδίοις τῶν αἰσθητῶν ἢ τοῖς γιγνομένοις καὶ φθειρομένοις · οὔτε γὰρ κινήσεώς ἐστιν οὔτε μεταβολῆς οὐδεμιᾶς αἴτια αὐτοῖς . ἀλλὰ μὴν οὔτε πρὸς τὴν ἐπιστήμην οὐθὲν βοηθεῖ τὴν τῶν ἄλλων ( οὐδὲ γὰρ οὐσία ἐκεῖνα τούτων · ἐν τούτοις γὰρ ἂν ἦν ) , οὔτʼ εἰς τὸ εἶναι , μὴ ἐνυπάρχοντά γε τοῖς μετέχουσιν · οὕτω μὲν γὰρ ἴσως αἴτια δόξειεν ἂν εἶναι ὡς τὸ λευκὸν μεμιγμένον τῷ λευκῷ , ἀλλʼ οὗτος μὲν ὁ λόγος λίαν εὐκίνητος , ὃν Ἀναξαγόρας μὲν πρότερος Εὔδοξος δὲ ὕστερος ἔλεγε διαπορῶν καὶ ἕτεροί τινες ( ῥᾴδιον γὰρ πολλὰ συναγαγεῖν καὶ ἀδύνατα πρὸς τὴν τοιαύτην δόξαν ) · ἀλλὰ μὴν οὐδὲ ἐκ τῶν εἰδῶν ἐστὶ τἆλλα κατʼ οὐθένα τρόπον τῶν εἰωθότων λέγεσθαι . τὸ δὲ λέγειν παραδείγματα εἶναι καὶ μετέχειν αὐτῶν τὰ ἄλλα κενολογεῖν ἐστὶ καὶ μεταφορὰς λέγειν ποιητικάς . τί γάρ ἐστι τὸ ἐργαζόμενον πρὸς τὰς ἰδέας ἀποβλέπον ; ἐνδέχεταί τε καὶ εἶναι καὶ γίγνεσθαι ὁτιοῦν καὶ μὴ εἰκαζόμενον , ὥστε καὶ ὄντος Σωκράτους καὶ μὴ ὄντος γένοιτʼ ἂν οἷος Σωκράτης · ὁμοίως δὲ δῆλον ὅτι κἂν εἰ ἦν ὁ Σωκράτης ἀΐδιος . ἔσται τε πλείω παραδείγματα τοῦ αὐτοῦ , ὥστε καὶ εἴδη , οἷον τοῦ ἀνθρώπου τὸ ζῷον καὶ τὸ δίπουν , ἅμα δὲ καὶ αὐτοάνθρωπος . ἔτι οὐ μόνον τῶν αἰσθητῶν παραδείγματα τὰ εἴδη ἀλλὰ καὶ αὐτῶν , οἷον τὸ γένος τῶν ὡς γένους εἰδῶν · ὥστε τὸ αὐτὸ ἔσται παράδειγμα καὶ εἰκών . ἔτι δόξειεν ἂν ἀδύνατον χωρὶς εἶναι τὴν οὐσίαν καὶ οὗ ἡ οὐσία · ὥστε πῶς ἂν αἱ ἰδέαι οὐσίαι τῶν πραγμάτων οὖσαι χωρὶς εἶεν ; ἐν δὲ τῷ Φαίδωνι τοῦτον λέγεται τὸν τρόπον , ὡς καὶ τοῦ εἶναι καὶ τοῦ γίγνεσθαι αἴτια τὰ εἴδη ἐστίν · καίτοι τῶν εἰδῶν ὄντων ὅμως οὐ γίγνεται ἂν μὴ ᾖ τὸ κινῆσον , καὶ πολλὰ γίγνεται ἕτερα , οἷον οἰκία καὶ δακτύλιος , ὧν οὔ φασιν εἶναι εἴδη · ὥστε δῆλον ὅτι ἐνδέχεται κἀκεῖνα , ὧν φασὶν ἰδέας εἶναι , καὶ εἶναι καὶ γίγνεσθαι διὰ τοιαύτας αἰτίας οἵας καὶ τὰ ῥηθέντα νῦν , ἀλλʼ οὐ διὰ τὰ εἴδη . ἀλλὰ περὶ μὲν τῶν ἰδεῶν καὶ τοῦτον τὸν τρόπον καὶ διὰ λογικωτέρων καὶ ἀκριβεστέρων λόγων ἔστι πολλὰ συναγαγεῖν ὅμοια τοῖς τεθεωρημένοις .
Lemmas: πᾶς δέ μάλα διαπορέω ἄν τις τίς ποτέ συμβάλλω ὁ εἶδος ἤ ὁ ἀίδιος ὁ αἰσθητός ἤ ὁ γίγνομαι καί φθείρω · οὔτε γάρ κίνησις εἰμί οὔτε μεταβολή οὐδείς αἴτιος αὐτός . ἀλλά μήν οὔτε πρός ὁ ἐπιστήμη οὐδείς βοηθέω ὁ ὁ ἄλλος ( οὐδέ γάρ οὐσία ἐκεῖνος οὗτος · ἐν οὗτος γάρ ἄν εἰμί ) , οὔτε εἰς ὁ εἰμί , μή ἐνυπάρχω γε ὁ μετέχω · οὕτως μέν γάρ ἴσως αἴτιος δοκέω ἄν εἰμί ὡς ὁ λευκός μείγνυμι ὁ λευκός , ἀλλά οὗτος μέν ὁ λόγος λίαν εὐκίνητος , ὅς Ἀναξαγόρας μέν πρότερος Εὔδοξος δέ ὕστερος λέγω διαπορέω καί ἕτερος τις ( ῥᾴδιος γάρ πολύς συνάγω καί ἀδύνατος πρός ὁ τοιοῦτος δόξα ) · ἀλλά μήν οὐδέ ἐκ ὁ εἶδος εἰμί ἄλλος κατά οὐδείς τρόπος ὁ εἴωθα λέγω . ὁ δέ λέγω παράδειγμα εἰμί καί μετέχω αὐτός ὁ ἄλλος κενολογέω εἰμί καί μεταφορά λέγω ποιητικός . τίς γάρ εἰμί ὁ ἐργάζομαι πρός ὁ ἰδέα ἀποβλέπω ; ἐνδέχομαι τε καί εἰμί καί γίγνομαι ὁστισοῦν καί μή εἰκάζω , ὥστε καί εἰμί Σωκράτης καί μή εἰμί γίγνομαι ἄν οἷος Σωκράτης · ὅμοιος δέ δῆλος ὅτι ἄν εἰ εἰμί ὁ Σωκράτης ἀδΐος . εἰμί τε πολύς παράδειγμα ὁ αὐτός , ὥστε καί εἶδος , οἷος ὁ ἄνθρωπος ὁ ζῷον καί ὁ δίπους , ἅμα δέ καί αὐτοάνθρωπος . ἔτι οὐ μόνος ὁ αἰσθητός παράδειγμα ὁ εἶδος ἀλλά καί αὐτός , οἷος ὁ γένος ὁ ὡς γένος εἶδος · ὥστε ὁ αὐτός εἰμί παράδειγμα καί εἰκών . ἔτι δοκέω ἄν ἀδύνατος χωρίς εἰμί ὁ οὐσία καί ὅς ὁ οὐσία · ὥστε πῶς ἄν ὁ ἰδέα οὐσία ὁ πρᾶγμα εἰμί χωρίς εἰμί ; ἐν δέ ὁ Φαίδων οὗτος λέγω ὁ τρόπος , ὡς καί ὁ εἰμί καί ὁ γίγνομαι αἴτιος ὁ εἶδος εἰμί · καίτοι ὁ εἶδος εἰμί ὅμως οὐ γίγνομαι ἐάν μή εἰμί ὁ κινέω , καί πολύς γίγνομαι ἕτερος , οἷος οἰκίον καί δακτύλιος , ὅς οὐ φημί εἰμί εἶδος · ὥστε δῆλος ὅτι ἐνδέχομαι ἐκεῖνος , ὅς φημί ἰδέα εἰμί , καί εἰμί καί γίγνομαι διά τοιοῦτος αἰτία οἷος καί ὁ λέγω νῦν , ἀλλά οὐ διά ὁ εἶδος . ἀλλά περί μέν ὁ ἰδέα καί οὗτος ὁ τρόπος καί διά λογικός καί ἀκριβής λόγος εἰμί πολύς συνάγω ὅμοιος ὁ θεωρέω .